Diari Oficial de la Generalitat Valenciana


Sumari del DOGV 5141, del 23-11-2005 (2005/12140)

ORDE de 27 d'octubre de 2005, de la Conselleria de Sanitat, de modificació de l'Orde de la Conselleria de Sanitat de 27 de maig del 2004, per la qual regula el procediment per a la cobertura temporal de places del personal al qual s'aplica el Decret 71/1989, de 15 de maig, del Consell de la Generalitat Valenciana, sobre la regulació dels òrgans de gestió de personal de la Conselleria de Sanitat i els òrgans que en depenen.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2005/10/27/(1)/dof/vci/html**

### Dades del document

Número de DOGV
:   5141

Data del DOGV
:   23-11-2005

Secció del DOGV
:   I. DISPOSICIONS GENERALS

Número del document
:   2005/12772


Data del document
:   27-10-2005

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * treball temporal
    * psicologia
    * personal de serveis
    * química
    * professió de la informàtica
    * ciències físiques
    * professió sanitària
    * ciències biològiques
    * administració del personal
    * legislació
    * personal sanitari

ORDE de 27 d'octubre de 2005, de la Conselleria de Sanitat, de modificació de l'Orde de la Conselleria de Sanitat de 27 de maig del 2004, per la qual regula el procediment per a la cobertura temporal de places del personal al qual s'aplica el Decret 71/1989, de 15 de maig, del Consell de la Generalitat Valenciana, sobre la regulació dels òrgans de gestió de personal de la Conselleria de Sanitat i els òrgans que en depenen. [2005/12010]
  
L'Orde de la Conselleria de Sanitat de 27 de maig de 2004 (DOGV número 4.779, de 21 de juny) regula el procediment per a la cobertura temporal de places del personal a qui s'aplica el Decret 71/1989, de 15 de maig, del Consell de la Generalitat Valenciana.
  
Mitjançant una resolució de la Direcció General de Treball i Seguretat Social de 21 de febrer de 2005, es va disposar el depòsit i la publicació de l'Acord sobre millores relatives a l'atenció continuada i les guàrdies, subscrit entre la Conselleria de Sanitat i les organitzacions sindicals CCOO, STSPV-IV, CEMSATSE i UGT, totes quatre amb representació en la Mesa Sectorial de Sanitat.
  
En el punt 2.2 de l'acord esmentat es recullen mesures relatives al còmput dels servicis prestats per nomenaments d'atenció continuada / guàrdies, l'efectivitat del qual requerix que abans es modifique l'Orde de la Conselleria de Sanitat de 27 de maig de 2004.
  
Per tot això, d'acord amb l'article 44 de la Llei 5/1983, de 30 de desembre de Govern Valencià, i les competències atribuïdes pel Decret 116/2003, d'11 de juliol, del Consell de la Generalitat Valenciana, pel qual aprova el Reglament Orgànic i Funcional de la Conselleria de Sanitat, i pel Decret 8/2004, de 03 de setembre, del president de la Generalitat Valenciana, pel qual s'assignen competències a la Presidència de la Generalitat Valenciana i a les conselleries amb competències executives, després de l'acord adoptat per la Mesa Sectorial de Sanitat, en la sessió del 03 de maig del 2005, i d'acord amb el Consell Jurídic Consultiu de la Comunitat Valenciana,
  
Ordene
  
Article únic. Modificació de l'Orde de la Conselleria de Sanitat de 27 de maig de 2004
  
L'apartat a) de l'article 10 de l'Orde de la Conselleria de Sanitat de 27 de maig de 2004, queda redactat com s'indica tot seguit:
  
Temps treballat.
  
a.1. Per cada mes de treball en institucions sanitàries públiques, gestionades directament o indirectament d'acord amb el que establix la Llei 15/1997, de 25 d'abril, en la mateixa categoria o especialitat en què se sol·licita ocupació temporal: 0,30 punts.
  
El període de formació MIR de Medicina Familiar i Comunitària compta com sis anys de servicis prestats en la mateixa categoria.
  
a.2. Per cada mes de treball en institucions sanitàries públiques, gestionades directament o indirectament d'acord amb el que establix la Llei 15/1997, de 25 d'abril, en una categoria o especialitat distinta: 0,15 punts.
  
Al personal nomenat per a guàrdies, realització d'Atenció Continuada o nomenaments a temps parcial, cada 130 hores se li reconeixen com un mes de treball, o la part que corresponga proporcionalment.
  
Els servicis prestats per nomenaments d'atenció continuada / guàrdies o a temps parcial la duració dels quals excedisca de 3 anys, es compten d'acord amb el que disposa el paràgraf anterior des de la data d'inici del nomenament fins al tercer any de duració i, a partir del tercer any, per cada 130 hores es reconeixen dos mesos de treball.
  
La puntuació màxima que es podrà obtindre en este apartat serà de 70 punts.
  
Disposició final
  
Esta orde entra en vigor l'endemà de la publicació en el Diari Oficial de la Generalitat Valenciana, i s'aplica als servicis prestats a partir del moment en què entra en vigor.
  
València, 28 d'octubre de 2005
  
El conseller de Sanitat
  
Vicente Rambla Momplet


Còpia Permalink ELI